armvectores/hy_wikipedia_2023 huggingface dataset:
Մեքենաների համակարգ

Մեքենաների համակարգ, մեքենաների բարդ կոոպերացիա, միմյանց լրացնող տարասեռ մեքենաների շարք, որոնք իրականացնում են արդյունքի պատրաստման տեխնոլոգիական պրոցեսի հաջորդական փուլերը։ Դրանով մեքենաների համակարգը տարբերվում է մեքենաների պարզ կոոպերացիայից, որը համասեռ ու միաժամանակ գործող մեքենաների տարածական կենտրոնացում է։ Մեքենաների համակարգի կիրառման շնորհիվ խորացել է աշխատանքի տեխնիկական ու հասարակական բաժանումը, ուժեղացել արտադրության հասարակական բնույթը, փոխվել բանվորի ֆունկցիոնալ դերը և էապես բարձրացել աշխատանքի արտադրողականությունը։
Իմպուլս ՖԱ

Անվան այլ կիրառումների համար տե՛ս՝ Իմպուլս (այլ կիրառումներ)«Իմպուլս» Ֆուտբոլային Ակումբ, հայկական ֆուտբոլային ակումբ Դիլիջան քաղաքից։


== Պատմություն ==
«Իմպուլս» Ֆուտբոլային Ակումբը հիմնադրվել է 1985 թվականին, Դիլիջան քաղաքում։ Խորհրդային Հայաստանի վերջի տարիների ակումբը գրավեց երկրորդ դիվիզիայի երկրորդ տեղը։ Այս գոտում միայն խաղացել են հայկական ԽՍՀՄ ակումբները։ Ակումբները բաժանվում են երկու ենթախմբերը, իսկ Իմպուլսը հայտնվել է երկրորդ ենթախմբում։ Սպորտի վարպետ և վաստակավոր մարզիչ Հրաչիկ Խաչմանոււկյանի թիմը ի վերջո գրավում է յոթերորդ տեղը և անցնում երկրթրդ փուլ։ Երկրորդ փուլի վերջում թիմը գրավում է 15-րդ տեղը առաջ թողնելով Չարենցավանի "Մուշ" թիմին՝ խփած և բաց թողած գնդակների թվով։ Լավագույն ռմբարկու դարձավ Ռ. Համոբյակը գրավելով 6-րդ տեղը ռմբարկուների ցուցակում։ Նա հակառակորդների դարպասները գրավել է երկու անգամ։


== Նվաճումներ ==
Հայաստանի Առաջին խումբ
 (1) 2009


== Աղբյուրներ ==


== Արտաքին հղումներ ==
«Էրեբունի-Դիլիջան» ՄԱ-ի բաժինը ՀՖՖ-ի պաշտոնական  կայքէջում (հայ.), (անգլ.), (ռուս.)
Սոֆյա Գրուշկո

«Սոֆյա Գրուշկո» (ռուս.՝ «Софья Грушко»), 1972 թվականի խորհրդային ֆիլմ։ Ռեժիսոր Վիկտոր Իվչենկոյի վերջին ֆիլմը։ Նկարահանվել է Վադիմ Սոբկոյի «Գոլոսեևսկի անտառ» (ռուս.՝ «Голосеевский лес») պիեսի հիման վրա։


== Սյուժե ==
1942 թվականին Կիևի ծայրամասում՝ Գոլոսեևսկի անտառում, գերմանա-ֆաշիստական օկուպանտները գնդակահարման են տանում խորհրդային լեյտենանտ Սեմյոն Լիխոլային։ Կրակում են լեյտենանտի մեջքին, և նա ընկնում է փոսի մեջ՝ չհասցնելով շրջվել և տեսնել, որ իր վրա կրակել է Սոֆյա Գրուշկոն՝ բուժքույրը, որը վտանգելով ոչ միայն իր կյանքը, այլ նաև ռմբակոծված ծննդատնից իր փրկած երեք մանկահասակ աղջիկների կյանքը, ամիսներով թաքցնում է իր նկուղում վիրավորին՝ խնամելով նրան։
1960 թվականին ժամանելով գործուղման Կիև՝ հրաշքով փրկված Սեմյոն Լիխոլայը, այցելելով ծանոթներին, պատահաբար հանդիպում է Սոֆյա Գրուշկոյին։


== Դերերում ==
Նինել Միշկովա – Սոֆյա Պետրովնա Գրուշկո
Ստեպան Օլեքսենկո – Սեմյոն Լիխոլայ
Օրիսյաա Բուրդա – Վերա
Ելենա Ամինովա – Նադեժդա
Լարիսա Խորոլեց- Լյուբով
Վլադիմիր Պետրով – Վասիլի
Բորիսլավ Բրոնդուկով – Միխայիլ
Վլադիմիր Գոնչարով – Կրաուզե
Նիկոլայ Կոզլենկո – Ստրիժակ
Վլադիմիր Վոլկով – Իվան Պավլովիչ Չեռնովոլ
Յուրի Լավրով – Իվան Զախարովիչ, ԿԳԲ գեներալ
Վալերի Պանարին – Պետյա Մելեշկո


== Քնադատություն ==

— Իվան Կոռնիչենկո, «Խորհրդային Ուկրայինայի կինոն․ պատմության էջեր», 1975 թվական


== Ծանոթագրություններ ==


== Գրականություն ==
Курбанмамедов А., Семенов Б. Софья Грушко — славная разведчица. (О худож. фильме «Софья Грушко») // Яш коммунист, 1972, 30 март
Женщина советского лейтенанта. Михаил Трофименков о «Софье Грушко» Виктора Ивченко // Журнал «Коммерсантъ-Weekend» № 33 от 29.08.2014 — стр. 28


== Արտաքին հղումներ ==
Սոֆյա Գրուշկո(անգլ.) ֆիլմը Internet Movie Database կայքում
Պոբեդնոե (գյուղ, Սակիի շրջան)

Անվան այլ կիրառումների համար տե՛ս՝ ՊոբեդնոեՊոբեդնոե (ուկրաիներեն՝ Побєдне, Ղրիմի թաթարերեն՝ Şiban), գյուղ Ուկրաինայի Ղրիմի Ինքնավար Հանրապետության Սակիի շրջանում։ Բնակավայրը նախկինում նաև անվանվել է Շեպտունի։
2001 թվականի տվյալներով Պոբեդնոե գյուղում բնակվում էր 63 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դիլմունի դամբարանաբլուրներ

Դիլմունի դամբարանաբլուրներ (արաբ․՝ مدافن دلمون‎‎) ՅՈՒՆԵՍԿՕ-ի Համաշխարհային ժառանգության տարածք՝ Ներկրոպոլ Բահրեյնի հիմնական կղզում, պատկանում է Դիլմունի և ՈՒմ ալ Նառի մշակույթին։
Բահրեյնը հին ժամանակներից հայտնի էր որպես շատ մեծ թվով գերեզմաններ ունեցող կղզի, բավականին մեծ մղոններով տարածք դամբարանադաշտ համարվել է հին աշխարհի ամենամեծ գերեզմանատներից մեկը։ Գերեզմանոցները կենտրոնացած են կղզու հյուսիսում, կոշտ ժայռոտ տարածքներում, վարելահողերի անմիջապես վերևում՝ կղզու հարավը հիմնականում ավազոտ ու անապատ է։ Վերջերս կատարված ուսումնասիրությունները ցույց են տվել, որ մոտ 350,000 հնագույն դամբարանաբլուրներ կարող էին տեղադրվել բացառապես տեղի բնակչության կողմից մի քանի հազար տարվա ընթացքում։ Գերեզմանները չեն պատկանում նույն դարաշրջանին կամ նույն ոճին և տարբեր տարածքներում մեծ չափերով կարող են տարբեր լինել։ Բահրեյնի ազգային թանգարանի հովանու ներքո անցկացված հետազոտությունները դեռ շարունակվում են, նրանց նպատակն է սահմանել հստակ ժամանակացույց՝ զանազան թաղումների համար, ինչպես նաև հաշվի առնել որոշակի տեսակի կառուցման պատճառները։


== Հնագիտական պեղումներ ==

1950-ական թվականին դանիացի հնագետների խումբը, որը պեղել է բրոնզե դարաշրջանի մայրաքաղաք Քալաթ էլ-Բահրեյնը, շուտով հայտնաբերեց մի քանի գերեզմանաքարեր և նույն մշակույթի թվագրվող Ք.ա 4100-3700 թվականներին հայտնաբերված առարկաներ։ Մի փոքր անց պեղումներին միացան նաև այլ գիտնականներ, որոնք արդեն իսկ պատկերացում ունեին շրջանի գերեզմանների կառուցվածքի և բովանդակության մասին ՝ դանիացիների հայտնաբերման շնորհիվ։


=== Գերեզմանախցեր ===
Յուրաքանչյուր գերեզման բաղկացած է կենտրոնական քարե պալատից, որը շրջանակված է ցածր օղակաձև պատով և ծածկված է հողով և մանրախիճով։ Գերեզմաների մեծ մասի չափսը տատանվում 4,5-ից 9 մետր տրամագծով է 1-2 մետր բարձրությամբ։ Փոքր գերեզմաները սովորաբար ունեին միայն մեկ պալատ։ Գերեզմաները սովորաբար ուղղանկյունաձև էին` մեկ կամ երկու հանգույցներով  գտնվում էին հյուսիս-արևելքի վերջում։ Ժամանակ առ ժամանակ մեծ դամբարաների միջնամասում կան լրացուցիչ զույգ խորաններ։
Չնայած խցերը սովորաբար պարունակում են մեկ գերեզման, որոնք տեղավորում են մի քանի հոգու, մինչդեռ երկրորդային խցեր դրանք չունեին հաճախ։ Մահացածները սովորաբար իրենց գլուխներով պառկում էին պալատի աջ կողմում վերամբարձ ծայրում։ Դիակները ուղեկցվում էին մի քանի իրերով։ Հայտնաբերվել են խեցեգործության, քարե կնիքներ, փղոսկրյա առարկաներ, քարե ամաներ և պղնձե զենքի կտորներ։ Կմախքը երկու սեռից է, որոնց կյանքի տևողությունը մոտ 40 տարի է։ Նորածիններին սովորաբար թաղում էին դրսի պատին։ Յուրաքանչյուր ընտանիքի երեխաների միջին թիվը 1.6 մարդ էր։


=== Հակասությունների պահպանում ===
Գերեզմանը պաշտպանելու փորձերին խոչընդոտ հանդիսացավ կրոնական ֆունդամենտալիստների ովքեր դրանք համարում էին ոչ իսլամական և տեղական բնակչությանը կոչ են անում օգտագործել որմնանկարները որպես հիմք` նոր կացարան կառուցելու համար։ 2005 թվականի հուլիսի 17-ին կայացած խորհրդարանական քննարկումների ընթացքում Ալ-Ասալայի Սալաֆի կուսակցության առաջնորդ Շեյխ Ադել Մուվդան ասաց. 


== Ծանոթագրություններ ==
Դախամոբի

Դախամոբի, ձմեռանոց Բաթումի մարզի Արդվինի օկրուգում, Իմերխևի գետի համանուն Դախամոբի վտակի վրա։


== Ծանոթագրություններ ==
Սիպ

Անվան այլ կիրառումների համար տե՛ս՝ Սիպ (այլ կիրառումներ)Սիպ, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Մասդար

Մասդար (արաբ․՝ مصدر‎‎), պրոյեկտ է, որը պետք է ապագայում կառուցվի Դուբայում, Միացյալ Արաբական Էմիրություններում։ Քաղաքին նաև անվանում են Մասդար-Սիթի։ Քաղաքի կառուցումը իր վրա է վերցրել «Abu Dhabi Future Energy Company» ընկերությունը, որը «Mubadala Development Company»-ի մասն է կազմում։


== Հղումներ ==
Մասդար քաղաքի պաշտոնական հասցեն Archived 2014-12-17 at the Wayback Machine.
Մասդար քաղաքի ինտերակտիվ պաշտոնական հասցեն
Վիչայ Շրիվադանապրաբահա

Վիչայ Շրիվադանապրաբահա (թաի.՝ วิชัย ศรีวัฒนประภา, անգլ.՝ Vichai Srivaddhanaprabha ապրիլի 3, 1958(1958-04-03), Բանգկոկ, Թաիլանդ - հոկտեմբերի 31, 2018(2018-10-31), Լեսթեր, Անգլիա), նախկինում Վիչայ Ռակսրիակսորն (թաի.՝ วิชัย รักศรีอักษร), թայ միլիարդատեր, գործարար։ Նրան է պատկանում Կինգ Փաուեր Դութի Ֆրի (King Power Duty Free) կազմակերպությունը, որի հիմնադիրը, սեփականատերը և նախագահն է հանդիսանում վերջինս։


== Կենսագրություն ==
Շրիվադանապրաբահան ծնվել է թայ֊չինական ընտանիքում։


== Կարիերա ==
Նա համարվում է Կինգ Փաուեր Դութի Ֆրի ընկերության հիմնադիրն ու գլխավոր տնօրենը։ Հայտնվել է Ֆորբս թերթում՝ որպես Թայլանդի 7֊րդ ամենահարուստ մարդ 3.3 միլիարդ կարողությամբ։
Վիչայը 2010 թվականի ամռանը ձեռք բերեց անգլիական Լեյստեր ֆուտբոլային ակումբը։
2011 թվականին դարձավ ակումբի նախագահ, իսկ իր որդի Աիյավատը ընտրվեց փոխնախագահի պաշտոնում։
2016-2017 թվականների Անգլիայի Պրեմիեր Լիագայի ավարտից անմիջապես հետո Վիչայը ակումբի 19 ֆուտբոլիստներին նվիրեց BMW i8 և £100 հազար յուրաքանչյուրին։
Կինգ Փաուերը 2016 թվականին ձեռք բերեց Ասիական Ավիաընկերության 39%-ը։


== Անձնական կյանք ==
Ամուսացած է եղել, ունեցել է 4 երեխա։


== Ծանոթագրություններ ==
Տալաչևո

Տալաչևո (ռուս.՝ Талачево, բաշկիրերեն՝ Талас), գյուղ Ռուսաստանի Բաշկորտոստան հանրապետության Ստերլիտամակսկի շրջանի կազմում։
Բնակչությունը 2009 թվականին գրանցված տվյալներով կազմում էր 970 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալեքսեյ Սուքիասյան

Ալեքսեյ Գրիգորի Սուքիասյան (սեպտեմբերի 10, 1907, գյուղ Մամուրան (այժմ՝ Սպահանի օստանում)-սեպտեմբերի 5, 1981, Երևան)), հայ խորհրդային իրավաբան, իրավաբանական գիտությունների, դոկտոր (1963), պրոֆեսոր (1966), ՀԽՍՀ գիտության վաստակավոր գործիչ (1971)։


== Կենսագրություն ==
Ծնվել է 1907 թվականի սեպտեմբերի 23-ին Մամուրան (այժմ՝ Իրանի Սպահանի օսթանում) գյուղում։ 1935 թվականից ապրել է Հայաստանում։ 
Ավարտել է Երևանի համալսարանի իրավաբանական ֆակուլտետը (1940 թ.)։ 1935 թվականին տեղափոխվել է Խորհրդային Հայաստան։ 1946-1948 թվականներին դասավանդել է իրավաբանական գիտությունների համամիութենական ինստիտուտում (Մոսկվա), 1950-1952 թվականներին՝ Սվերդլովսկի իրավաբանական ինստիտուտում, 1948-1949 թվականներին և 1953 թվականից՝ Երևանի համալսարանում, որտեղ 1971-1977 թվականներին վարել է պետության և իրավունքի տեսության ու պատմության ամբիոնը։
Սուքիասյանի աշխատությունները վերաբերում են Հայաստանի պետության և իրավունքի պատմության հարցերին։


== Երկեր ==
Մխիթար Գոշը և Հայոց դատաստանագիրքը, Ե․, 1965:
Հին իրանական իրավունքը ըստ Սասանյան դատաստանագրքի, Ե․, 1980:
Կիլիկիայի հայկական պետության և իրավունքի պատմություն (11-14-րդ դարեր), Երևան, 1978:
Վաչագան Այվազյան

Վաչագան Պետրոսի Այվազյան (նոյեմբերի 20, 1949(1949-11-20), Գանձակ, Ադրբեջանական ԽՍՀ, ԽՍՀՄ), հայ վնասվածքաբան-օրթոպեդ։ Բժշկագիտության դոկտոր (1987), պրոֆեսոր (2002)։ ՀՀ ԲԳԱ (1997), ՌԴ բժշկատեխնիկական ակադեմիաների (2001) անդամ։
Պետրոս Այվազյանի որդին է, Գ. Այվազյանի եղբայրը։


== Կենսագրություն ==
Վաչագան Այվազյանը ծնվել է 1949 թվականին Կիրովաբադում (այժմ՝ Գանձակ)։ 1972 թվականին ավարտել է Երևանի բժշկական ինստիտուտը։ 1987 թվականին Ուկրաինայի օրթոպեդիայի գիտահետազոտական ինստիտուտում (Կիև) պաշտպանել է դոկտորական ատենախոսություն` ստանալով բժշկական գիտությունների դոկտորի գիտական աստիճան։
1989 թվականից Վնասվածքաբանության և օրթոպեդիայի ԳՀԻ բաժանմունքի վարիչ, 1990 թվականից՝ տնօրեն, 1992 թվականից, միաժամանակ՝ ԱԱԻ վնասվածքաբանության և օրթոպեդիայի ամբիոնի վարիչ։ 1988 թվականից՝ ՀՀ առողջապահության նախարարության գլխավոր վնասվածքաբան-օրթոպեդ, 1990 թվականից ՀՀ վնասվածքաբանների և օրթոպեդների ընկերակցության նախագահ, 1995 թվականից՝ Վիրաբուժական օրթոպեդիայի և վնասվածքաբանության միջազգային ընկերակցության անդամ։
Աշխատանքները վերաբերում են ոսկրածուծաբորբի (օսթեոմիելիտ) վիրաբուժության, խոշոր հոդերի ներքին պրոթեզավորման և ողնաշարի վիրաբուժության, ոսկրային հյուսվածքի վերականգնող, հատկությունների, ոսկրային պակասի բուժման, ֆունկցիոնալ կայուն ոսկրամիացման հարցերի մշակմանը։ 
ՀՀ-ում ներդրել է հոդերի ներքին պրոթեզավորման մեթոդը։


== Պարգևներ ==
«Անձնական արիության» շքանշան, 1989
«Մարտական ծառայության» մեդալ, 2001
ՀՀ ԱՆ ոսկե մեդալ, 2009
Ակադեմիական պարգևների եվրոպական հանձնաժողովի Պաուլ Էռլիխի անվան մեդալ, 2009


== Ծանոթագրություններ ==
Սաիդա

Սաիդա (արաբ․՝ سعيدة‎‎), քաղաք Ալժիրի հյուսիսարևմտյան մասում։ Նույնանուն վիլայեթի վարչական կենտրոնն է։ 


== Աշխարհագրական դիրքը ==
Գտնվում է վիլայեթի հյուսիս-արևմուտքում, Ատլասի լեռներում, ծովի մակերևույթից 868 մետր միջին բարձրության վրա., երկրի մայրաքաղաք Ալժիրից մոտավորապես 335 կիլոմետր դեպի հարավ-արևմուտք։ Շրջակայքում կան 1 000-1 200 մետր բարձրությամբ սարեր։


== Պատմություն ==
Աշխարհագրական բարենպաստ դիրքի շնորհիվ Սաիդան ռազմավարական կարևոր նշանակություն է ունեցել. դեռևս հինհռոմեական ժամանակներում այստեղ բերդ է կառուցվել։ Բնակավայի ամրություններն օգտագործել է նաև 19-րդ դարի Ալժիրի ազգային-ազատագրական շարժման առաջնորդ Աբդ ալ Քադիրը, ով 1844 թվականին, երբ ֆրանսիական զորքերը մոտեցել են, այրել է քաղաքը։ Ֆրանսիացիները վերականգնել են այն և դարձրել իրենց ֆորպոստը, որտեղ մի ժամանակ հանգրվանել է ֆրանսիական օտարերկրյա լեգեոնի գնդերից մեկը։ Բնակավայրի բուռն թափով աճին նպաստել է երկաթուղու բացումը 1862 թվականին։ 1896 թվականին քաղաքի բնակչության թվաքանակն արդեն հասել էր  7 803-ի, ընդ որում՝ բնակիչներից 3641-ը մուսուլմաններ էին, 2801-ը՝ ֆրանսիացիներ, 1348-ը՝ այլ եվրոպացիներ (հիմնականում իտալացիներ, իսպանացիներ, մալթացիներ)։ Ըստ պաշտոնական տվյալների՝ քաղաքում ապրել է նաև 13 հրեա։


== Պատկերասրահ ==

		
		


== Ժողովրդագրություն ==
2008 թվականին անցկացված մարդահամարի տվյալներով քաղաքի բնակչության թվաքանակը եղել է 128 413:
Քաղաքի բնակչության թվաքանակի փոփոխությունները.

Բնակչության միջին տարեկան աճը կազմել է 1,12%։


== Տրանսպորտ ==
Սաիդայից 3 կիլոմետր դեպի հյուսիս ընկած է նույնանուն օդանավակայանը։ Քաղաքն այլ բնակավայրերի հետ կապված է նաև երկաթուղով ու ավտոտրանսպորտով։ 


== Տնտեսություն ==
Սաիդան գյուղատնտեսական արտադրանքի թողարկման տարածաշրջանային կենտրոն է։ Շրջապատող սարերն անտառապատ են։ Քաղաքի մերձակա դաշտերում աճեցնում են ցորեն, ձիթապտուղ, խաղող, էսպարտո։ Զարգացած է անասնապահությունը։  Արտադրվում են ձավարեղեն, բուրդ, կաշվեղեն։ Սաիդան կրում է «Ջրերի քաղաք» մականունը. շրջակայքում կան հանքային առատ աղբյուրներ, որոնց ջուրը շշալցվում է և վաճառքի հանվում։


== Ծանոթագրություններ ==


== Գրականություն ==
Étude hydrogéologique des Monts de Saida, Clair André, Alger, 1952
Eugène Fromentin, Une année dans le Sahel
Ստոկհոլմի աստղադիտարան

Ստոկհոլմի աստղադիտարան (շվեդերեն՝ Stockholms observatorium), աստղագիտարան և հետազոտական ինստիտուտ Ստոկհոլմում։ Հիմնադրվել է 1753 թվականին՝ Շվեդական թագավորական ԳԱ նախաձեռնությամբ։ 1931 թվականին տեղափոխվել է Սալտշյոբադեն (Ստոկհոլմից 15 կմ արևելք)։ 1973 թվականից Ստոկհոլմի համալսարանի հիմնարկ է։ Գործիքներն են 1 մ տրամագծով պարաբոլական ռեֆլեկտորը, օբյեկտիվ պրիզմաներով Շմիդի աստղադիտակը (հայելու տրամագիծը՝ 1 մ)։ 
Գիտական հետազոտությունները վերաբերում են ակտիվ գալակտիկաների և աստղերի առաջացման խնդիրներին, որոնք սերտորեն կապված են Բյուրականի աստղադիտարանում ուսումնասիրվող հարցերի հետ։
(4341) Պոսեյդոն

(4341) Պոսեյդոն (անգլ.՝ Poseidon), աստերոիդ ապոլոնի ընտանիքում։ Հայտնաբերվել է 1987 թվականի մայիսի 29-ին Կարոլին Շումեյկերի կողմից Պալոմարում։
Միջին հեռավորությունը Արեգակից կազմում է 1,835284 ա. մ., առավելագույնը մոտենում է 0,5883 ա. մ. հեռավորության վրա և հեռանում 3,0823 ա. մ., իսկ Երկրի ուղեծրին Պոսեյդոն աստերոիդը նվազագույնը մոտենում է 0,1942 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 908,14 երկրային օրվա ընթացքում, իր ուղեծրով շարժվելով միջինում 0,396414 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,85° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4341) Պոսեյդոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
MantisBT

MantisBT, ազատ տարածվող ծրագիր, որը նախատեսված է ծրագրային ապահովումներում սխալների վերանայման համար (bugtracker)։ Ապահովում է հաղորդակցում ծրագրավորողների և օգատատերերի միջև։ Հնարավորություն է տալիս օգատատերերին հաղորդել ծրագարվորողներին առկա խնդիրների մասին։
Համակարգը ունի կարագավորումների ճկուն համակարգ, որը թույլ է տալիս կարգավորել այն օգտագործելով այն ոչ միայն ծրագրային ապահովումների համար, այլև օգտագործել Helpdesk-ին զեկույցներ ուղարկելու համար։
Հնարավորություն ունի wiki-շարժիչի ինտեգրման, որը թույլ է տալիս կազմել թղթաբանություն։
Համակարգը իրենից ներկայացնում է վեբ-հավելված, այդ իսկ պատճառով անհրաժեշտություն չկա հավելյալ ծրագրային ապահովման տեղադրման և աշխատում է բրաուզերի միջոցով։
Mantis անվանումը առաջացել է մատիս միջատի անունից, որը սնվում է այլ միջատներով (bug)։


== Համակարգի պահանջներ ==
Ծրագրի աշխատանքի համար անհրաժեշտ է․

Վեբ սերվեր
PHP ծրագրային լեզվի աջակցում
Տվյալների բազա


== Դրական կողմեր ==
Ծրագիրը ազատ է և անվճար
PHP կոդի ազատ ձևափոխում
Հասկանալի գրված կոդ
Սխալների գունային տարբերություն
Օգտատիրոջ կողմից կարգավորվող դաշտ
Հարմար ֆիլտրեր
Աշխատանքի արագություն
Էլ․ փոստի հասցեին ուղարկվում են ծանուցումներ
Մեծ թվով հավելումներ


== Բացասական կողմեր ==
Հնարավոր չէ կատարելի կարգավորումների փոփոխություններ վեբ-ինտերֆեյսի միջոցով։


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
Թղթաբանություն MantisBT(անգլ.)
MantisBT-ի համար նախատեսված պաշտոնական հավելումներ
Բալթյան բլրաշար

Բալթյան բլրաշար (գերմ.՝ Baltischer Landrücken или Nördlicher Landrücken), մոտավորապես 200 կիլոմետր երկարությամբ ծովային լեռների շղթա։ Ունի 80-90 կմ լայնություն և գերակշռող բարձունքները 200-300 մետր են։ Այն սահմանակից է Բալթիկ ծովի հարավային ափին, Յուտլանդիայից մինչև Էստոնիա։


== Աշխարհագրություն ==
329 մ բարձրություն ունեցող բլուրը կազմում է Արևելյան Եվրոպայի հարթավայրի արևմտյան մասը (Վեժիցա լեռ)։ Հյուսիսում այն ուղիղ անցնում է Ֆիննական ծոցով։ Արևելքում այն  միանում է Բելոռուսի բլրաշարին. դեպի հարավ-արևելք աստիճանաբար գնում է դեպի Պոլեսիեի դաշտավայր։ Հյուսիսում տարածքը հարակից է Վիսլայի ավազանին։ Արևմուտքից բլրաշարը սահմանակից է Հյուսիս-Գերմանական հովտին։
Բալթյան բլրաշարը հատում է Օդրա, Վիստուլա, Նեման և Արևմտյան Դվինա գետերը։ Նեման գետը Բալթյան բլրաշարը հատելիս առաջացնում է սահանքներ։  Նրա հիմնական տարածքներն են արևմուտքից արևելք Անգել (կամ Անգլիա Գերմանիայում), Շվանզեն, Հյութենը, Դանիական Վալդը, Հոլտստանի Շվեյցարիան, Փոքր Շվեյցարիան, Պոմոր Օզոն լեռնաշղթան (Վեժիցա (329 մետր) լեռան հետ), Մազուր լճի շրջանը (Շեյսկի բլուրի հետ) և Ստորին Լիտվայի բլրաշարքը։


== Տնտեսություն, տուրիզմ և լանդշաֆտ ==

Ցածր ծովային լանդշաֆտը բավական բեղմնավոր է և նպաստում է բարձր արդյունավետություն գյուղատնտեսության համար։ Լճերի և ծովերի բլրաշարը հայտնի հանգստյան վայրեր են։ Որոշ տարածքներ հիմնականում անտառապատված են (Շորֆյան անտառ, Տուխոլյան բորի, Ռոմինտեկյան անտառ)։ Բնորոշ են շերտավոր և խառը անտառները։
Բալթյան բլրաշարին հարավից շրջապատում են ավազոտ ավազանները, իսկ հյուսիսում՝ դաշտային հարթությունները։


== Տե՛ս նաև ==
Արևելյան Եվրոպայի հարթավայրեր


== Ծանոթագրություն ==


== Գրականություն ==
Балтийская гряда // Большая российская энциклопедия : [в 35 т.] / гл. ред. Ю. С. Осипов. — М. : Большая российская энциклопедия, 2004—2017.Категория:Возвышенности Польши
Категория:Рельеф Европы
Категория:Возвышенности Литвы
Վասիլենկովո

Վասիլենկովո (ուկրաիներեն՝ Василенкове), գյուղ Ուկրաինայի Խարկովի մարզի Շևչենկոյի շրջանում։ Հիմնադրվել է 1928 թվականին։
2001 թվականի տվյալներով Վասիլենկովո գյուղում բնակվում էր 726 մարդ։ Բնակավայրը զբաղեցնում է 4,57 կմ² տարածք։ Բնակչության խտությունը կազմում էր 158,86 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռիգայի մայր տաճար

Ռիգայի տաճար (Լատվիերեն Rīgas Doms; German։ Dom zu Riga), տաճար Ռիգայում, Ռիգայի ռիգայի վանահոր նստավայրը։
Ռիգայի տաճարը Լատվիայի ամենաճանաչված ուղենիշներից է։ Այն հայտնի է իր նկարչությամբ, լուսանկարներով։


== Պատմություն և ճարտարապետություն ==
Կառուցվել է Արևմտյան Դուգավա գետի մոտ 1211 թվականին Ալբերտ Ռիգայի կողմից, ով ծագում էր Հարավային Սաքսոնիայից։
Ուշ 17-րդ դարում տաճարի դպրոցի ռեկտորն էր հանդիսանում Դավիդ Կասպարին։ Նրա տղան՝ Գևորգ Կասպարին նույնպես ծառայել է տաճարում։
Ամպակ Բ Հայկազունի

Ամպակ Բ Հայկազունի (ծննդյան թվականն անհայտ - մ.թ.ա. 883), Հայոց նահապետ արքա մ.թ.ա. 910 - մ.թ.ա. 883 թվականներին, Հուսակի որդին, Առնակի հայրը, Հայկազունիների արքայական տոհմից։ Հայոց գահին հաջորդել է հորը՝ Հուսակին, իսկ նրան հաջորդել է որդին՝ Կայպակը։ Ըստ Միքայել Չամչյանի գահակալել է 27 տարի։ Մովսես Խորենացու և այլ պատմիչների մոտ Ամպակ Բ-ի մասին տեղեկություններ չկան։


== Ծանոթագրություններ ==


== Աղբյուրներ ==
«Հայոց անձնանունների բառարան», Հրաչեայ Աճառեան, Երեւան, 1942, Հատոր 1, Ցուցակ 1, Էջ 139
«Պատմութիւն Հայոց», Միքայել Չամչյան, Հատոր Ա, էջ 92
Էնդի Մաքդաուել

Ռոզալի Անդերսոն «Էնդի» Մաքդաուել (անգլ.՝ Rosalie Anderson «Andie» MacDowell, ապրիլի 21, 1958(1958-04-21)[…], Gaffney, Հարավային Կարոլինա, ԱՄՆ), հեռուստատեսության և կինոյի ամերիկացի դերասանուհի և մոդել։


== Վաղ տարիներ ==
Ծնվել է անտառային արդյունաբերության աշխատող Մարիոնի և երաժշտության ուսուցչուհի Պոլին Մաքդաուելների ընտանիքում։ Էնդին ունի քույր՝ Բևերլին (ծնված 1954 թվականին) և եղբայր՝ Ուիլարդը (ծնվ․ 1961 թվականին)։ Պատանի ժամանակ աշխատել է բուտիկում և Stage Door ռեստորան-բարում։ 1980-ական թվականների սկզբին որպես մոդել աշխատել է Yves Saint Laurent, Vassarette, Armani perfume, Sabeth-Row, Mink International, Anne Klein, Bill Blass բրենդների համար։


== Կարիերա ==
Լինելով մոդել՝ Մաքդաուելը կինոյում առաջնաելույթ է ունեցել 1984 թվականին «Գրեյթոուկ։ Լեգենդ Տարզանի՝ կապիկների տիրակալի մասին» ֆիլմում, բայց ակտիվ նկարահանվել սկսել է միայն 1980-ական թվականների վերջից՝ դերասանական վարպետության դասընթացներին մասնակցելուց հետո։
Մաքդաուելը խաղացել է «Կանաչ քարտ» (1990), «Արջամկան օրը» (1993) և «Չորս հարսանիք և մեկ թաղում» (1994) ֆիլմերի գլխավոր կանացի դերերում, որոնց մեջ մասնակցությունը նրան բերել է «Ոսկե գլոբուս» մրցանակի երկու անվանակարգ։ Նաև նկարահանվել է 1993 թվականի «Կարճ պատմություն» ֆիլմում։ «Արջամկան օրը» և «Չորս հարսանիք և մեկ թաղում» ֆիլմերը դարձել են նրա կարիերայի ամենամեծ առևտրային  նվաճումը։
90-ականների կեսերից սկսած՝ Մաքդաուելի կարիերան անկում է ապրել ձախողված առևտրային ֆիլմերում մասնակցության պատճառով։ Նա արժանացել է քննադատների դրական արձագանքին միջին տարիքի կնոջ դերը կատարելու համար, որը 2001 թվականի «Անհաջողակների ակումբ» ֆիլմում սիրահարված էր մի երիտասարդի, սակայն ֆիլմը լայն վարձույթում չի ներկայացվել և գրեթե աննկատ է մնացել հանդիսատեսի համար։ Հաջորդող տարիներին Մաքդաուելը հիմնականում նկարահանվել է անկախ ֆիլմերում, որոնք հազվադեպ են հասել կինոթատրոնների էկրաններին, ինչպես նաև ակտիվ խաղացել է հեռուստատեսային ֆիլմերում և նկարահանվել սերիալների էպիզոդներում։ Չնայած կինոյում իր կարիերայի ընթացքում բազմաթիվ ահաջողություններ է ապրել, 2000-ականներին նա հայտնի է դարձել է որպես L’Oréal ֆրանսիական կոսմետիկ ֆիրմայի գովազդային ընկերության դեմքը։
Մաքդաուելըմարմնավորել է 2013 թվականի «Մայրու ծովախորշ» սերիալի գլխավոր հերոսուհուն։


== Անձնական կյանք ==
1986-1999 թվականներին ամուսնացած է եղել Պաուլ Քուելիի (անգլ.՝ Paul Qualley) հետ, որից ունեցել է որդի՝ Ջասթինը (ծնված 1986 թվականին) և աղջիկներ՝ Ռեյնին (անգլ.՝ Rainey Qualley, ծնված 1989 թվականին) և Մարգարետը (անգլ.՝ Margaret Qualley, ծնված 1994 թվականին)։
2001-2004 թվականներին ամուսնացած է եղել բիզնեսմեն Ռեթ Հարթզոգի հետ (անգլ.՝ Rhett Hartzog):


== Ֆիլմագրություն ==


== Ծանոթագրություններ ==
Քաղաքական հիփ հոփ

Քաղաքական հիփ հոփ (անգլ.՝ Political hip hop) հիփ հոփ երաժշտության ենթաժանր է, որն առաջացել է 1980-ականներին, որպեսզի ռեփ ոճի երաժշտության օգնությամբ քաղաքական և/կամ սոցիալական գործողությունների կոչի, կամ, նաև, սոցիալական ակտիվություն ձևի։ Public Enemy-ն առաջին գերակշռող քաղաքական հիփ հոփ խումբն էր, որը ոգեշնչված էր 1970-ականների քաղաքական բեմի գլխավոր ներկայացուցիչներից, ինչպիսիք են The Last Poets-ը և երաժիշտ Գիլ Սքոթ-Հերոնը։ Սա նպաստեց բնակչության ցածր խավերի ներկայացուցիչների սոցիալական արտահայտման նոր տեսակի ձևավորմանը, որպեսզի նրանք կարողանան բարձրաձայնել տեղի ունեցող ճնշումների, անարդարության և իշխանությունների կողմից սոցիալական աջակցության բացակայության մասին։ Քաղաքական հիփ հոփը ռեփ երաժշտության գործիք է քաղաքական ուղերձներ փոխանցելու համար, գործողություն/ սոցիալական փոփոխություն ներշնչելու կամ ունկնդրին որոշակի աշխարհայացքի մեջ համոզելու համար։ Պետք է հաշվի առնել, որ ենթաժանրում չկա համընդհանուր քաղաքական գաղափարախոսություն` գոյություն ունեն բազմաթիվ տեսակետներ, որոնք տատանվում են մարքսիզմից մինչև հինգ տոկոսանոց ազգի (Five Percent Nation) արժեքներ։


== Գիտակցված հիփ հոփ ==
Գիտակցված հիփ-հոփ կամ սոցիալապես գիտակցված հիփ-հոփ (անգլ.՝ Conscious hip hop), հիփ հոփ երաժշտության ենթաժանր է, որը մարտահրավեր է նետում գերիշխող մշակութային, քաղաքական, փիլիսոփայական և տնտեսական համաձայնությանը  և/կամ սոցիալական խնդիրների և հակամարտությունների մեկնաբանություններին։ Գիտակցված հիփ հոփը պարտադիր չէ, որ բացահայտ քաղաքական լինի, բայց «գիտակից հիփ հոփ» և «քաղաքական հիփ հոփ» տերմինները երբեմն օգտագործվում են փոխադարձաբար։ Գիտակցված հիփ-հոփը սկսեց զարգանալ 1980-ականներին՝ ընդհանուր հիփ հոփի հետ մեկտեղ։ Ազգային գիտակցված ռեփ տերմինը օգտագործվել է ուժեղ քաղաքական ուղերձներով և թեմաներով հիփ հոփ երաժշտությունը ավելի կոնկրետ նկարագրելու նպատակով։ Գիտակցված հիփ հոփ թեմաները ներառում են աֆրոցենտրիզմը, կրոնը, հակակրանքը հանցագործության և բռնության հանդեպ, մշակույթը, տնտեսագիտությունը կամ սովորական քաղաքացիների պայքարի պատկերները։ Գիտակցված հիփ հոփը հաճախ ձգտում է բարձրացնել սոցիալական խնդիրների մասին իրազեկությունը՝ թողնելով ունկնդիրներին հնարավորություն իրենց սեփական կարծիքը ձևավորելու, այլ ոչ թե ագրեսիվորեն պաշտպանել որոշակի գաղափարներ և պահանջել գործողություններ։


== Ծանոթագրություններ ==


== Գրականություն ==
Bogdanov, Vladimir; Woodstra, Chris; Erlewine, Stephen Thomas; Bush, John (2003). The Definitive Guide to Rap & Hip-Hop. Backbeat Books, 0-87930-759-5.
Yfantis, Vasileios (2019). Hip-Hop Goes Science: Volume I. Independently published, 1692601121.
Հայրիկ Մուրադյան փողոց (Երևան)

Հայրիկ Մուրադյան փողոց, փողոց Երևանի Արաբկիր վարչական շրջանում։


== Տվյալներ ==
Գտնվում է Զարյան փողոցի և Հրազդան տանող նախկին երկաթուղագծի միջև։ Սկսվում է Հրաչյա Քոչարի, Զարյան փողոցների և Զարյան փողոցի 1-ին նրբանցքի հանգույցից և ավարտվում Զարյան փողոցում։
Նախկինում կոչվել է Արաբկիրի 43-րդ փողոց։ 2015 թվականի հոկտեմբերի 28-ին Երևանի ավագանու նիստում որոշվեց փողոցը վերանվանել հայ երգիչ-բանահավաք, ազգագրագետ Հայրիկ Մուրադյանի անունով,։


== Տես նաև ==
Երևանի փողոցների ցանկ
Երևանի վարչական բաժանում


== Ծանոթագրություններ ==


== Աղբյուրներ ==
Երևան քաղաքի հասցեների տեղեկատու, Երևան, 1983, էջեր 369-506, Երևան քաղաքի փողոցների անվանումները
Ծաղկահովիտ (այլ կիրառումներ)

Ծաղկահովիտ անվանումը կարող է վերաբերել.

Ծաղկահովիտ (գետ), գետ Հայաստանի Արագածոտնի մարզում։
Ծաղկահովիտ (գյուղ), գյուղ Հայաստանի Արագածոտնի մարզում։
Ծաղկահովիտ, համայնք Հայաստանի Արագածոտնի մարզում։
Ծաղկահովիտ, Արագածոտնի մարզի Ծաղկահովիտ գյուղի հարավարևելյան մասում պահպանված մ.թ.ա. 3-ից 1-ին հազարամյակների քաղաքատեղի
Տիրոջաղբյուր

Անվան այլ կիրառումների համար տե՛ս՝ Տիրոջաղբյուր (այլ կիրառումներ)Տիրոջաղբյուր, աղբյուր Հայաստանի Գեղարքունիքի մարզում` Ճարտար լեռնագագաթից հյուսիս-արևելք։ Տեղակայված է համանուն գետակի ակունքում` Ծովասար գյուղից 2 կմ հարավ-արևմուտք։


== Ծանոթագրություններ ==
Երկնագույն անդունդ

«Երկնագույն անդունդ» (ֆր.՝ Le Grand Bleu, անգլ.՝ The Big Blue), ֆրանսիացի ռեժիսոր Լյուկ Բեսոնի առաջին անգլալեզու ֆիլմը։


== Սյուժե ==
Ֆիլմը պատմում է երկու ընկերների՝ Էնցո Մոլինարիի և Ժակ Մայոլի մասին։ Ժակի հայրը սուզորդ էր և մահացել էր մարգարիտների հավաքման ժամանակ՝ սարքավորման անխափանության պատճառով։ Անցնում են տարիներ և տղաները հանդիպում են երկարատև բաժանումից հետո։ Երկուսն էլ սուզորդներ են դարձել և չեմպիոնատներում հիմնական մրցությունը ընթանում էր երկուսի միջև։
Ապահովագրության աշխատակցուհի հմայիչ Ջոանը առաջին իսկ հայացքից սիրահարվում է Ժակին և նրա հետ Պերուից մեկնում է Սիցիլիա և դառնում է այդ վտանգավոր մրցության ականատեսը։ Նա Ժակից երեխա էր սպասում, իսկ երկու ընկերները ավելի ու ավելի են խորասուզվում ջրում։ Թվում է, թե Ժակի և Էնցոյի համար խորխորատը ավելի լավ է, քան ցամաքը։


== Դերերում ==


== Ծանոթագրություններ ==


== Արտաքին հղումներ ==
«Երկնագույն անդունդ»(ռուս.) ֆիլմը ԿինոՊոիսկ կայքում։
Վելդոր Կիրտայոլ

Վելդոր Կիրտայոլ (ռուս.՝ Велдор-Кыртаёль), գետ Ռուսաստանում, հոսում է Վուկտիլ շրջան (Կոմի)ով Կոմի Հանրապետությունով։ Գետաբերանը գտնվում է Շուգոր գետի աջ ափին՝ 72 կմ հեռավորության վրա։ Գետի երկարությունը կազմում է 13 կմ։ Թափվում է Շուգոր գետի վրա տեղակայված հինգ մետրանոց ջրվեժ։ Գետը հոսում է բնակավայրերից հեռու։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչորսկի ավազանային շրջանին, գետի ջրատնտեսային տեղամասը՝ Պեչորա, գետի ենթավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000062552
Կոդը ըստ հիդրոլոգիական հետազոտության (ՌԴ) — 103006255
Ավազանի կոդը — 03.05.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Կիֆարա

Կիֆարա (հին հունարեն՝ κιθάρα, լատ.՝ cithara), հին հունական լարային կսմիթավոր երաժշտական գործիք, ազգակից էր քնարին։ Կիրառվել է որպես նվագակցող և մենակատար նվագարան։ Կիֆարա երաժշտական գործիք Հին Հունաստանում։ Կիֆարան նվագում են միայն տղամարդիկ։ Կիֆարան ուներ տափակ, ծանր փայտե կորպեուս, ուղիղ կամ կլոր նախշերով։ Դասական կիֆարան Ք. ա. 6-5-րդ դարերում ուներ 7 տողեր, ավելի ուշ փորձարարական գործիքի վրա ավելացրեցին ևս 11-12 տողեր։ Սկզբում կիֆարան օգտագործում էին նվագակցությամբ երգելու համար։ Ակնհայտ է, որ դասական շրջանում այն սկսեցին օգտագործել որպես սոլո գործիք։ Նույնիսկ Պլատոնն էր մտածում, որ «խաղ միայն կիֆաիայով» (հին հունարեն՝ κιθάρισις ψιλή), նշան է վատ, իսկ մոդեռնիստ Աֆինեյայի համար դա արդեն հատուկ հմտություն է պահանջում, որը արժանի է իր տերմինալոգիային (հին հունարեն՝ .ψιλοκιθαριστική)։.
Կիֆարան համարվում էր Ապոլլոնի գործիքը։


== Պատկերասրահ ==

		
		


== Ծանոթագրություններ ==


== Տես նաև ==
Հին Հունաստանի երաժշտություն


== Արտաքին հղումներ ==
Կիֆարայի անսամբլ


== Գրականություն ==
Mathiesen T. Apollo’s Lyre. Greek Music and Music Theory in Antiquity and the Middle Ages. Lincoln & London, 1999 (дальнейшая обширная библиография - в этой книге).
Петров В.В. Киннор, кифара, псалтерий в иконографии и текстах (к истолкованию одной англо-саксонской глоссы) // Диалог со временем. Альманах интеллектуальной истории. М., 2004, № 11, с.291-243; № 12, с.243-271.
Петров В.В. Кифара и псалтерий в символической органологии античности и раннего средневековья // Историко-философский ежегодник, 2008. М., 2009, с.27-51.
Մալինովոե (ավան, Վոլնովախսկի շրջան)

Մալինովոե (ուկրաիներեն՝ Малинове), ավան Ուկրաինայի Դոնեցկի մարզի Վոլնովախսկի շրջանում։
2001 թվականի տվյալներով Մալինովոե ավանում բնակվում էր 92 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Շինի (Էնայի գավառ)

Շինի (ֆր.՝ Chigny), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Գիզ կանտոնի կազմի մեջ։ Համայնքի շրջանը՝ Վերվեն։
Համայնքի INSEE կոդը՝ 02188


== Բնակչություն ==
2010 թվականի տվյալներով՝ համայնքի բնակչությունը կազմում է 155 մարդ։


== Տնտեսություն ==
2010 թվականին համայնքի 88 աշխատունակ (15-64 տարեկան) բնակիչներից 65-ը տնտեսապես ակտիվ էին, 23-ը՝ ոչ ակտիվ (ակտիվության ցուցանիշը կազմել է 73,9%, 1999 թվականին եղել է 61,8%)։ 65 տնտեսապես ակտիվ բնակիչներից աշխատում էին 59-ը (31 տղամարդ և 28 կին), գործազուրկ էին 6 մարդ (2 տղամարդ և 4 կին)։ 23 տնտեսապես ոչ ակտիվ բնակիչներից 4-ը եղել են աշակերտներ կամ ուսանողներ, 12-ը՝ թոշակառուներ, 7-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Շինի (ֆր.)
Բորիս Մայորով

Բորիս Մայորով (փետրվարի 11, 1938(1938-02-11), Մոսկվա, ԽՍՀՄ), հայտնի խորհրդային հոկեյիստ։ Օլիմպիական կրկնակի չեմպիոն (1964 և 1968), աշխարհի և Եվրոպայի բազմակի չեմպիոն։ Եվգենի Մայորովի երկվորյակ եղբայրը։
ԽՍՀՄ վաստակավոր վարպետ (1963)։ ՌԽՖՍՀ վաստակավոր մարզիչ (1979)։ Մարզական մենկաբան։


== Կենսագրություն ==
Ավարտել է Մոսկվայի ավիացիոն-տեխնոլոգիական ինստիտուտը (1961)։
Խաղացել է «Սպարտակ» թիմում (1956—1969)։ 1962—1965 թվականներին եղել է «Սպարտակ»-ի, 1967—1968 թվականներին՝ ԽՍՀՄ հավաքական թիմի ավագը։
Իր կարիերայի վերջում․

«Սպարտակ» թիմի ավագ մարզիչ-խաղացող, 1967 թվականի հոկտեմբերի 22։
«Սպարտակ» թիմի ավագ մարզիչ, 1969 թվականի հոկտեմբերի 7-1971 թվականի մայիս, 1985-1989 թվականներ
«Յոկերիտ»-ի գլխավոր մարզիչ, 1974-1976 թվականներ
«Տապպարա»-ի գլխավոր մարզիչ, 1993/94 թվական
ԽՍՀՄ սպորտային թիմի ավագ մարզիչ 1971-1972 թվականներ
ԽՍՀՄ սպորտային թիմի նախագահ, 1976 թվական
1979 թվականի օգոստոսի 6-1983 թվականի մարտի 14՝ ԽՍՀՄ հոկեյի կոմիտեի նախագահ


== Ծանոթագրություններ ==
Աղավնաբլուր

Աղավնաբլուր, բլուր Հայաստանի Տավուշի մարզի և Ադրբեջանի սահմանագլխին, Կենաց լեռնաշղթայի համակարգում, Ներքին Կարմիրաղբյուր գյուղից 2,5 կմ հյուսիս-արևելք։ Բարձրությունը՝ 962 մետր։


== Ծանոթագրություններ ==
Ջերմային հաշվեկշիռ

Ջերմային հաշվեկշիռ Երկրի, մակերևույթի կամ Երկիր–մթնոլորտ համակարգի ստացած և ծախսած էներգիաների հանրահաշվական գումարը։ էներգիայի պահպանման օրենքի մասնակի արտահայտություններից է։
Կլիմայագիտության մեջ տարբերում են երկրի մակերևույթի և մթնոլորտի Ջ․ հ․։ Երբեմն օգտագործում են նաև նշված 2 ձևերի հանրահաշվական գումարը՝ Երկիր–մթնոլորտ համակարգի Զ․ հ․։ Երկրի մակերևույթի Ջ․ հ․ արտահայտվում է R+P+F+IE=0 հավասարումով, որտեղ R-ը երկրի մակերևույթի կլանած կարճալիք ճառագայթային էներգիայի և այնտեղից ճառագայթվող երկարալիք էֆեկտիվ ճառագայթման տարբերությունն է (ճառագայթման հաշվեկշիռ), P-ն՝ երկրի մակերևույթի և մթնոլորտի ջերմաստիճանների տարբերության հետևանքով առաջացած տուրբուլենտ ջերմափոխանակությամբ պայմանավորված ջերմության մուտքը կամ ծախսը, F-ը՝ երկրի մակերևույթի և ավելի խոր շերտերի միջև տեղի ունեցող ջերմափոխանակությամբ պայմանավորված ջերմության հոսքը։ Երկրի մակերևույթի Ջ․ հ-ի մեջ կարևոր նշանակություն ունի գոլորշիացման վրա ծախսված կամ գոլորշիների կոնդենսացման հետևանքով անջատված ջերմության քանակությունը։ Այն հավասար է գոլորշիացած (կոնդենսացած) ջրի ընդհանուր զանգվածի (E) և ջրի միավոր զանգվածի գոլորշիացման (կոնդենսացման) ջերմության քանակի (Լ) արտադրյալին (LE), որի մեծությունը կախված է մակերևույթի խոնավության աստիճանից, ջերմաստիճանից, օդի խոնավությունից և մթնոլորտի երկրամերձ շերտում տեղի ունեցող տուրբուլենտ ջերմափոխանակության ինտենսիվությունից։ Երկրի մակերևույթի Զ․ հ-ի տվյալները բերված են աղյուսակում։ Ջ․ հ․ ժամանակի ընթացքում ենթարկվում է պարբերական և ոչ պարբերական փոփոխությունների, որի հետևանքով փոխվում է նրա կառուցվածքը, այսինքն՝ Ջ․ հ․ կազմող առանձին անդամների հարաբերակցությունը։ Մթնոլորտի Ջ․ հ․ արտահայտվում է Ra+Lr+P+Fa=W հավասարումով, որտեղ Ra-ը մթնոլորտի ճառագայթման հաշվեկշիռն է, Lr-ը՝ մթնոլորտում տեղի ունեցող ջրի ֆազային փոխարկումների ընթացքում ստացված կամ ծախսված ջերմության քանակությունը (r-ը՝ մթնոլորտային տեղումների գումարը) P-ն՝ երկրի մակերևույթի և մթնոլորտի միջև տեղի ունեցող տուրբուլենտ ջերմափոխանակությամբ պայմանավորված ջերմության մուտքը կամ ծախսը, Fa-ը՝ մթնոլորտում առանձնացված միավոր հատված ունեցող սյուների պատերով տեղի ունեցող ջերմափոխանակությամբ՝ ադվեկցիայով պայմանավորված ջերմության մուտքը կամ ծախսը։ Նշված մեծությունների հանրահաշվական գումարը (AW) ցույց է տալիս որոշակի ժամանակամիջոցում մթնոլորտի ջերմապարունակության փոփոխությունը, որը միջին տարեկան տվյալների համար մոտ է 0-ի։ Ջ․ հ․ երկրի մակերևույթի վրա և մթնոլորտում տեղի ունեցող ֆիզիկական պրոցեսների հատկանիշները և ինտենսիվությունը բնորոշող կարևոր գործոններից է։ Ջ․ հ․ կամ նրա առանձին բաղադրիչ մասերը կիրառվում են կլիմայագիտական պրոբլեմների մշակման ժամանակ, գետային ավազանների գոլորշիացման ինտենսիվությունը հաշվարկելու, բույսերի տրանսպիրացիան և ֆոտոսինթեզը, ինչպես նաև կենդանի օրգանիզմների ջերմային ռեժիմն ուսումնասիրելու և զանազան այլ հարցեր լուծելու գործում։
Մոբիլիզմ

Մոբիլիզմ (լատ.՝ mobilis — շարժուն), հիպոթեզ, որը ենթադրում է երկրակեղևի (լիթոսֆերայի) մայրցամաքային խոշոր բեկորների հորիզոնական զգալի (մինչև մի քանի հզ․ կմ) տեղաշարժերը միմյանց և բևեռների նկատմամբ՝ երկրաբանական ժամանակի ընթացքում։ Մոբիլիզմը հակադրվում է ֆիքսիզմին (հիպոթեզ, որը ժխտում է այդպիսի տեղաշարժերը և երկրակեղևի զարգացումը հիմնականում պայմանավորում ուղղաձիգ շարժումներով)։ Մայր ցամաքների տեղաշարժման մասին ենթադրություններ արվել են տակավին XIX դարում, սակայն մոբիլիզմի գիտականորեն մշակված հիպոթեզը առաջին անգամ ձևակերպել է գերմանացի երկրաֆիզիկոս Ալֆրեդ Վեգեները (մայր ցամաքների դրեյֆի տեսություն)։ Մոբիլիզմի ժամանակակից տարբերակը՝ «նոր գլոբալ տեկտոնիկան» (կամ սալերի տեկտոնիկան), գլխավորապես հիմնված է օվկիանոսների հատակի ռելիեֆի և մագնիսական դաշտերի ուսումնասիրության, ինչպես նաև հնէամագնիսականության տվյալների վրա։
Ասուկյուլա

Ասուկյուլա (էստ․՝ Asuküla), գյուղ Էստոնիայի Սաարեմաա նահանգի Կաառմա շրջանում։
2011 թվականի տվյալներով գյուղում բնակվում էր 48 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Խոր Վիրապի դպրոց

Խոր Վիրապի դպրոց, վանական բարձր տիպի դպրոց։ Գործել է պատմական Արտաշատի միջնաբերդում կառուցված նույնանուն վանքում։
Որպես գրչության կենտրոն կապվում է Վարդան Արևելցու ուսուցչական գործունեության հետ, որը Խոր Վիրապ է եկել 1260-ական թթ. և գլխավորել Հայոց վարդապետական դպրոցը։ Ըստ վկայությունների՝ դպրոցում սովորում էր 40-ից ավելի աշակերտ, նրանցից նշանավոր են Ներսես Մշեցին, Գրիգոր Բալուեցին, Հովհաննես Երզնկացին, Գևորգ Սկևռացին (Լամբրոնացի), Գրիգոր Բջնեցին և ուրիշներ։ Խոր Վիրապի դպրոցից մեզ են հասել մեկ տասնյակից ավելի ձեռագրեր. Երևանի Մեսրոպ Մաշտոցի անվան Մատենադարանում են պահվում՝ № 3082 (1267, գրիչ՝ Գևորգ Ակևռացի), № 5413 (1663, գրիչ՝ Մուրատ դպիր), № 6752 (գրիչ՝ Մուրատ դպիր), № 7044 (1774, գրիչ՝ Գրիգոր Սյունեցի) և այլն։


== Գրականություն ==
Ալպոյաճյան Ա., Պատմություն հայ դպրոցի, Կահիրե, 1946
Մովսիսյան Ա., Ուրվագծեր հայ դպրոցի և մանկավարժության պատմության (X - XV դդ.), Ե., 1958
Իզմայլովկա (այլ կիրառումներ)

Իզմայլովկա, կարող է վերաբերել՝

Իզմայլովկա - գյուղ, Ուկրաինայի Դոնեցկի մարզի Մարյինի շրջանում
Իզմայլովկա - գյուղ, Ուկրաինայի Կիրովոգրադի մարզի Ալեքսանդրիայի շրջանում
Նիկոլաևկա (գյուղ, Նովոէկոնոմիչեսկի գյուղական խորհուրդ)

Անվան այլ կիրառումների համար տե՛ս՝ ՆիկոլաևկաՆիկոլաևկա (ուկրաիներեն՝ Миколаївка), գյուղ Ուկրաինայի Դոնեցկի մարզի Կրասնոարմեյսկիում։
2001 թվականի տվյալներով Նիկոլաևկա գյուղում բնակվում էր 364 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(870) Մանտո

(870) Մանտո (անգլ.՝ Manto), աստերոիդ աստերոիդների հիմնական գոտում։ Հայտնաբերվել է 1917 թվականի մայիսի 12-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 2,321714 ա. մ., առավելագույնը մոտենում է 1,7062 ա. մ. հեռավորության վրա և հեռանում 2,9372 ա. մ.։ Արեգակի շուրջ մեկ ամբողջական պտույտ է կատարում 1292,15 երկրային օրվա ընթացքում, իր ուղեծրով շարժվելով միջինում 0,278606 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,2° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(870) Մանտո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Փոտավատոմի շրջան (Կանզաս)

Փոտավատոմի շրջան (անգլ.՝ Pottawatomie County), ԱՄՆ Կանզաս նահանգի 105 վարչական միավորներից մեկը։ Ընդհանուր տարածությունը 2.186 կմ² է, բնակչությունը՝ 18.209 մարդ (2000 թ. տվյալներով)։ Շրջկենտրոնն է Վեստմորլենդ բնակավայրը։ Կազմավորվել է 1857 թ.։
(2797) Տեվկր

(2797) Տեվկր (անգլ.՝ Teucer), աստերոիդ Յուպիտերի տրոյացիներից։ Հայտնաբերվել է 1981 թվականի հունիսի 4-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 5,100226 ա. մ., առավելագույնը մոտենում է 4,6454 ա. մ. հեռավորության վրա և հեռանում 5,555 ա. մ., իսկ Երկրի ուղեծրին Տեվկր աստերոիդը նվազագույնը մոտենում է 3,7033 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 4207,1 երկրային օրվա ընթացքում, իր ուղեծրով շարժվելով միջինում 0,08557 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 22,4° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2797) Տեվկր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կիարամոնտի

Կիարամոնտի (իտալերեն՝ Chiaramonti), կոմունա Իտալիայում, Սարդինիայի մարզում՝ Սասարի գավառում։
Բնակչությունը կազմում է 1915 մարդ, բնակչության խտությունը կազմում է 19,39 մարդ/կմ²։ Զբաղեցնում է 98,76 կմ² մակերես տարածք։ Փոստային ինդեքսն է՝ 7030։ Հեռախոսային կոդը՝ 079։
Բնակավայրի հովանավորը համարվում է սուրբ Մատթեոս առաքյալը։ Տոնն ամեն տարի նշվում է սեպտեմբերի 21-ին։


== Արտաքին հղումներ ==
Բնակավայրի պաշտոնական կայք (իտալ.)
Սանտա Կլաուս 2

Սանտա Կլաուս 2 (անգլ.՝ The Santa Clause 2), ամերիկյան կատակերգական ֆիլմ, որը նկարահանվել է 2002 թվականին ռեժիսոր Մայքլ Լեմբեքի կողմից։ 1994 թվականին նկարահանված «Սանտա Կլաուս» ֆիլմի շարունակությունն է։ Ֆիլմի գլխավոր դերերում հանդես են գալիս Թիմ Ալենը և Էլիզաբեթ Միտչելը։


== Սյուժե ==
Առաջին ֆիլմի դեպքերից 8 տարի է անցել։ Սկոտ Քելվինը (Թիմ Ալեն) շարունակում է աշխատել որպես Սանտա Կլաուս։ Հերթական Սուրբ ծննդի նախօրեին Սկոտը հանկարծ բացահայտում է, որ իր որդի Չառլին խուլիգան է մեծանում, իսկ ինքը, պայմանագրի համաձայն, պետք է անպայման կին գտնի իր համար, քանի որ ազապ Սանտան բոլոր կանոնների խախտում է։
Փոարինելով իրեն երկվորյակ խաղալիքով՝ վերադառնում է տուն՝ Ամերիկա՝ որպեսզի փնտրի իր կեսին և միևնույն ժամանակ օգնի որդուն։ Արդյունքում իր ընտրյալն է դառնում Քերոլը՝ այն դպրոցի ուսուցչուհին, որտեղ սովորում էր Չառլին։ Նրանց սերը փոխադարձ էր, սակայն Քերոլը չի հավատում, որ Սկոտը Սանտա է։ Այդ ընթացքում խաղալիք Սանտան դուրս է գալիս վերահսկողությունից և համարում է, որ բոլոր երեխաները վատն են։ Սկոտը ետ է վերադառնում բևեռ բարի փերիների օգնությամբ և կանգնեցնում է իր երկվորյակին, որից հետո ամուսնանում է Քերոլի հետ և կրկին դառնում է Սանտա։


== Ծանոթագրություններ ==
Զաբոլոտցի (գյուղ, Լուցկի շրջան)

Անվան այլ կիրառումների համար տե՛ս՝ ԶաբոլոտցիԶաբոլոտցի (ուկրաիներեն՝ Заболотці), գյուղ Ուկրաինայի Վոլինի մարզի Լուցկի շրջանում։ Հիմնադրվել է 1577 թվականին։
2001 թվականի տվյալներով Զաբոլոտցի գյուղում բնակվում էր 162 մարդ։ Բնակավայրը զբաղեցնում է 0,44 կմ² տարածք։ Բնակչության խտությունը կազմում էր 368,18 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մուսիկ

Մուսիկ, գյուղ Արևմտյան Հայաստանում, Էրզրումի վիլայեթի Այնթապի գավառակում։ Գտնվում էր Այնթապ ավանից 10 կմ հարավ-արևելք։


== Բնակչություն ==
1909 թվականին ուներ 80 բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
(9099) Կենջիտանաբե

(9099) Կենջիտանաբե (անգլ.՝ Kenjitanabe), աստերոիդ աստերոիդների հիմնական գոտում։ Հայտնաբերվել է 1996 թվականի նոյեմբերի 6-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 3,184451 ա. մ., առավելագույնը մոտենում է 2,4596 ա. մ. հեռավորության վրա և հեռանում 3,9093 ա. մ.։ Արեգակի շուրջ մեկ ամբողջական պտույտ է կատարում 2075,63 երկրային օրվա ընթացքում, իր ուղեծրով շարժվելով միջինում 0,173441 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,12° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9099) Կենջիտանաբե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(7200) 1994 NO

(7200) 1994 NO, աստերոիդ աստերոիդների հիմնական գոտում։ Հայտնաբերվել է 1994 թվականի հուլիսի 8-ին Թիմոտի Սպարի կողմից Կատալինա կայանում։
Միջին հեռավորությունը Արեգակից կազմում է 3,164872 ա. մ., առավելագույնը մոտենում է 2,0917 ա. մ. հեռավորության վրա և հեռանում 4,2381 ա. մ.։ Արեգակի շուրջ մեկ ամբողջական պտույտ է կատարում 2056,52 երկրային օրվա ընթացքում, իր ուղեծրով շարժվելով միջինում 0,175053 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 20,63° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7200) 1994 NO աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լե Նույե

Լե Նույե  (ֆր.՝ Les Nouillers), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Սեն Սավինյեն կանտոնի կազմի մեջ։ Հանդիսանում է Սեն Ժան դ՛Անժելի շրջանը։
Համայնքի INSEE կոդ՝ 17266։


== Բնակչություն ==
Համայնքի բնակչությունը 2010 թվականին կազմում էր 636 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ. Լե Նույե (ֆր.)
Մաթևոս Դարբինյան

Մաթևոս Կարապետի Դարբինյան (հուլիսի 14, 1889(1889-07-14), Տավուշ, Հայաստան - սեպտեմբերի 19, 1937(1937-09-19)), հայ արձակագիր, դրամատուրգ, ԽՍՀՄ գրողների միության անդամ 1934 թվականից։


== Կենսագրություն ==
Ծնվել է Թովուզ գյուղում (այժմ՝ Տավուշի մարզ Տավուշ գյուղ)։ 1908 թվականին ավարտել է Թիֆլիսի Ներսիսյան դպրոցը, ապա զբաղվել ուսուցչությամբ։ Մինչև 1914 թ. ուսուցչություն է արել հայկական զանազան դպրոցներում։ 1918 թ. ընդունվել է Անդրկովկասյան համալսարանի պատմալեզվաբանական ֆակուլտետը, սակայն չի ավարտել համալսարանը փակվելու պատճառով։
Առաջին անգամ գրել է 1908 թ. մանկական պատմվածքներ «Հասկեր» ամսագրում և երգիծաբանական պատմվածքներ «Խաթաբալա»-ում։
1915 թվականից աշխատակցել է սոցիալ-դեմոկրատական հայ թերթերին, իսկ 1921 թ. «Կարմիր աստղ»-ին, «Մարտակոչ»-ին և «Կարմիր ծիլեր»-ին։
Գրել է գլխավորապես պատմվածքներ գյուղական կյանքից, առակներ, ֆելիտոններ, մանկական պատմվածքներ, հեքիաթներ և պիեսներ։
1921 թվականին, Թիֆլիսում, հրատարակել է «Կարմիր աքլոր» երգիծական շաբաթօրյա հանդեսը։ Նրա առաջին պատմվածքը՝ «Արամի տնակն ու Հայկանուշի տիկնիկը» լույս է տեսել «Հասկեր»-ում, 1907 թվականին։ Մի որոշ ժամանակ եղել է Վրաստանի հայ պատանի հանդիսատեսի թատրոնի տնօրենը։
Թիֆլիսում բեմադրվել է նրա «Մինիստրներ» կատակերգությունը։ Բեմադրվել է նաև նրա «Ջաղացպան», «Ոճիր», «Գիքոր» (ըստ Հովհաննես Թումանյանի պատմվածքի), «Լայլի և Մաջնուն» պիեսները։
Նրա «Գլուխ պահող Կիկոսը» վիպակի հիման վրա «Հայֆիլմը» 1932 թվականին նկարահանել է «Կիկոս» կինոնկարը։ ԽՄԿԿ անդամ 1910 թվականից։
Մահացել է 1937 թվականին։


== Երկեր ==
Մինիստրներ (կոմեդիա), Թիֆլիս, 1924, 32 էջ։
Վլաստը, կոմդեզը, քոթոթը, Թիֆլիս, 1925, 30 էջ։
Ցարն ու մուրճը, Թիֆլիս, 1925, 27 էջ։
Շահ-Զադեի աբասին (արևելյան լեգենդ), Թիֆլիս, 1927, 16 էջ։
Ճուտիկներ, Թիֆլիս, 1928, 7 էջ։
Կիկոսը (վիպակ), Երևան, Պետհրատ, 1929, 107 էջ։
«Նորը» (պատմվածք), Թիֆլիս, 1929, 32 էջ։
Կոմսոմոլ (հակակրոնական կոմեդիա), Թիֆլիս, 1930, 32 էջ։
Ջրաղացպան Անտոնը (վիպակ), Երևան, Պետհրատ, 1930, 131 էջ։
Զարթնող գյուղը, Երևան, Պետհրատ, 1930, 126 էջ։
Փարսադան, Թիֆլիս, «Սախելգամի», 1930, 44 էջ։
Ճլկուտը, Երևան, Պետհրատ, 1931, 40 էջ։
Կոլխոզային, Թիֆլիս, «Սախելգամի», 1931, 102 էջ։
Ոսկե թելեր, Թիֆլիս, 1932, 52 էջ։
Վերջինը (վեպ), Թիֆլիս, «Սախելգամի», 1934, 224 էջ։
Փոքրիկ հերոսներ, Թիֆլիս, «Սախելգամի», 1934, 104 էջ։
Խալիչա, Թիֆլիս, հրատարակչություն «Պրոլետար» թերթի, 1936, 56 էջ։
Սոիլդին ու Բուլդին, Երևան, Պետհրատ, 1936, 27 էջ։
Ծավիկն ու հատիկը, Երևան, Պետհրատ, 1937, 38 էջ։
Երկեր, Երևան, Հայպետհրատ, 1959, 436 էջ։
Սուլդին ու Բուլդին, Երևան, «Հայաստան», 1965, 26 էջ։
Ծավիկն ու հատիկը, Երևան, «Սովետական գրող», 1976, 203 էջ։


== Ծանոթագրություններ ==